Wan de 19ê gulane de operasyonê vera Komeleya Paştdayîş û Hetkarîya bi Kesanê ke Merdimê xo Vînî Kerdî (MEBYA-DER) de 17 kesî ameybî destbendkerdene. Înan ra 6 kesî ameyî tepiştene.
17 kesî badê dayîşê îfadeyan Edlîyeya Wanî ra sewqê Dadgerîya Ceza ya Sulhî bîyî. Hemsereka MEBYA-DERî Gulîstane Onvera ke hîrê reyî amelîyatê fitiqî bîya, û endamê komele Cîhat Aksu, Ceyda Dîndar, Azîze Oner, Şevket Kaplan û Seracettîn Bayharo ke nêweşê şekerî yo mengêke verê cu engitê linga ci ameyî birnayene, ameyî tepiştene.
Mahmut Dindar, Cevdet Bilekçi, İsa Demiragaç, Sureyya Azba, Nuhi Alici, Savaş Encu, Halil Karakoç, Kamuran Çiftçi, Nebi Kaçak, Halime Suslu û Muhsin Demir bi şertê kontrolê edlîyî serbest ameyî veradayene.
Kesê ke ameyî tepiştene ameyî berdene Zîndanê Qefilnayeyî yê Tîpê Tyî yê Wanî.
